মাননীয় প্রধানমন্ত্রী, ভারতের প্রধানমন্ত্রীর আমন্ত্রণে ১৮ ডিসেম্বর দিল্লী যাচ্ছেন আপনি। তিন দিনের সফর। ওই সফরেই আমাদের মুক্তিযুদ্ধের সময় মিত্র বাহিনীর সদস্য হিসেবে যুদ্ধে আসা ভারতীয় ১ হাজার ৬৬৮ জন শহীদ সেনাকে সম্মাননা জানাবেন দেশের পক্ষে আপনি। বলতে দ্বিধা নেই, আপনার উদ্যোগ ও আগ্রহেই স্বাধীনতার ৪৫ বছর পরে হলেও ১৯৭১ সালের মুক্তিযুদ্ধে শহীদ ভারতীয় সেনাবাহিনীর ওই ১ হাজার ৬৬৮ জন সদস্যকে সম্মাননা জানাচ্ছে বাংলাদেশ সরকার। শহীদ ওই ভারতীয় সেনাদের স্মৃতির প্রতি শ্রদ্ধা জানিয়ে তাদের প্রত্যেকের পরিবারকে ৫ লাখ ভারতীয় রুপি দেওয়া হবে। সেই সাথে শহীদ ভারতীয় সেনার পরিবারগুলোর হাতে একটি করে বাংলা, ইংরেজি ও হিন্দিতে লেখা কৃতজ্ঞতাপত্র এবং ক্রেস্ট তুলে দেওয়া হবে। বাংলাদেশের মুক্তিযুদ্ধে ভারতীয় শহীদদের অবদান নিয়ে একটি বইও প্রকাশ করা হবে।